জেইসের লবণ
জেইসের লবণ (ইংরেজি: Zeise's salt) বা পটাসিয়াম ট্রাইক্লোরো(ইথিলিন)প্ল্যাটিনেট(II) হাইড্রেট, যার সংকেত K[PtCl3(C2H4)]·H2O হল একটি কো-অর্ডিনেশন কম্পাউন্ড, যাতে η2-ইথিলিন লিগ্যান্ড বর্তমান। এটি আকারে সামতলিক ও বর্গাকার। অবস্থান্তর ধাতব অ্যালকিন কমপ্লেক্স-এর প্রথম উদাহরণ হিসেবে অর্গানমেটালিক রসায়ন-এর ক্ষেত্রে লবণের ঐতিহাসিক গুরুত্ব রয়েছে এবং এর আবিষ্কারক উইলিয়াম ক্রিস্টোফার জেইস-এর নামে এর নামকরণ করা হয়েছে। সাধারণত পাই বন্ধন দ্বারা ইলেকট্রন প্রদানের মাধ্যমে নতুন যৌগ গঠন করা যায়না, কিন্তু এখানে ইথিলিনের পাই বন্ধনের সাথে প্ল্যাটিনামের বন্ধন তৈরি হয়েছে, এটিই এর বিশেষত্ব।